ગાંધીનગર|પેથાપુરની પાલિકાનાં વોર્ડ નં 4ની બેઠક નં 1નાં ભાજપનાં ઉમેદવાર સંગીતાબેન પટેલ દ્વારા અંગત કારણોસર રાજીનામુ આપી દેવાયુ હતુ. ત્યારબાદ ખાલી પડેલી આ બેઠક ભરવા 25મી સપ્ટેમ્બરે ચૂંટણી યોજાશેે. ત્યારે આ બેઠક માટે ભાજપમાંથી ફાલ્ગુનીબેન વાઘેલા, કોંગ્રેસમાંથી હંસાબેન વાઘેલા તથા અપક્ષમાંથી જ્યોત્સનાબેન વાઘેલા દ્વારા નામાંકન કરાયુ છે. 25મીએ 4 મતદાન મથક પરથી મતદાન થયા બાદ 27મીએ પરીણામ જાહેર થશે. આ બેઠક પર આશરે 2900 જેટલા મતદારો છે. પેથાપુર પાલીકાની પ્રથમ ટર્મ પણ પુર્ણ થતી હોવાથી આ ચૂંટણી મહત્વની બની રહી છે. કારણ કે બીજી ટર્મમાં પ્રમુખપદ મહિલા એસસી માટે છે.